**Témy záverečných prác na Katedre teórie práva a ústavného práva**

**Akademický rok 2024/2025**

**Mgr. Mgr. Lucia Berdisová, PhD., LL.M**

Bakalárska práca

**Šimon Jakubčík:** Má ústavný súd preskúmavať predpisy z dôvodu porušovania pravidiel legislatívneho procesu / Should the Constitutional Court review regulations due to violations of the rules of the legislative process

**Anotácia**: Práca sa zaoberá skúmaním role ústavného súdu ako negatívneho zákonodarcu. Analyzuje inštitút konania o súlade právnych predpisov. Odôvodňuje postup v týchto konaniach a spôsob argumentácie Ústavného súdu. Pojmovo vymedzuje a skúma judicializáciu politiky (prenos politického sporu na ústavný súd). Bližšie skúma dopad nálezov na platnú právnu úpravu. Pojednáva o efektivite spomenutých konaní. Analyzuje postup v konkrétnych prípadoch, a to rozborom judikatúry ústavného súdu PL ÚS 11/2012, PL ÚS 29/05. Komparuje judikatúru Ústavného Súdu Českej Republiky v konaniach, kde boli uplatnené spomenutý inštitút ako napríklad PL ÚS 77/06. Na základe komparácie popisuje a rozoberá zvolené argumentačné postupy.

**Mgr. Mgr. Lucia Berdisová, PhD., LL.M**

Diplomová práca

**Lucia Bánovská:** Je možné ústavne súladným spôsobom zakázať zisk zdravotných poisťovní? / Is it possible constitutionally to prohibit health insurance companies from making a profit?

**Anotácia:** Diplomová práca sa zaoberá možnosťou ústavne konformného zákazu zdravotných poisťovní vytvárať zisk z poistného a následne si vyplácať podiely na zisku a obhajuje výskumnú tézu, že na základe platnej právnej úpravy je možné zakázať zisk zdravotných poisťovní z vybraného poistného. Diplomová práca najskôr analyzuje podstatu a zmysel ústavného práva vlastniť majetok a pojem vlastníctvo. Následne definuje objekt vlastníckeho práva a nachádza odpoveď na otázku čo môže byť predmetom vlastníckeho práva zdravotných poisťovní. V tejto diplomovej práci sú aj na základe analýzy rozhodnutia Ústavného súdu Slovenskej republiky PL. ÚS 3/09 vymedzené limity obmedzovania tvorby a užívania zisku.

**doc. Mgr. Marek Káčer, PhD.**

Bakalárske práce:

**Roman Debnár:** Segregácia Rómskych detí vo vzdelávaní / Segregation of Roma Children in Education

**Anotácia: Základným cieľom práce je obhájiť** desegregáciu rómskych detí na základných školách v SR. Autor práce koncipuje argumenty, prečo je segregácia vo vyučovaní na základných školách v rozpore s právom, zároveň však bude uvažovať nad tým, či v niektorých prípadoch takáto segregácia nie je právne odôvodnená. Práca bude vychádzať z anglo-americkej literatúry o rasovej segregácii, ale hlavnou oblasťou skúmania bude segregácia rómskeho etnika v reáliách SR.

**Matúš Letaši:** Trest ako morálne odsúdenie páchateľa spoločnosťou / Punishment as a Moral Condemnation of the Perpetrator by Society

**Anotácia**: Táto bakalárska práca si kladie otázku, či má byť funkciou trestu ukladaného v trestnom konaní aj morálne odsúdenie páchateľa spoločnosťou. Súvisiaca otázka znie, či má súd pri výmere trestu reflektovať aj morálne pohoršenie spoločnosti nad určitým trestným činom. Práca bude vychádzať zo známej debaty medzi H. L. A. Hartom a lordom Devlinom o kriminalizácii homosexuality a zároveň bude reflektovať aj niektoré prípady zo slovenskej súdnej praxe.

**Voľné témy bakalárskych prác na vypísanie do MAISu:**

**Názov:** Argumentácia *ad hominem* v práve / *Ad hominem* argument in law

**Anotácia**: Táto bakalárska práca predstaví tradičný pohľad na *ad hominem* argumentáciu ako argumentačný faul. Následne bude skúmať, či a za akých okolností možno túto argumentáciu použiť korektne. Osobitná pozornosť bude venovaná korektnej *ad hominem* argumentácii v práve, a to najmä pri aplikácii námietky zaujatosti. Práca bude vychádzať predovšetkým z anglo-americkej literatúry.

**Názov**: Argumentácia *a fortiori* v práve / *A fortiori* argument in law

**Anotácia**: Práca bude skúmať podmienky korektného použitia *a fortiori* argumentácie v práce. V teoretickej časti práca rieši otázku, či je argumentácia *a fortiori* logickej alebo teleologickej povahy a či ide o argumentáciu *de lege lata* alebo *de lege ferenda*. V praktickej časti práca sleduje, ako sa uvedený typ argumentácie používa v právnej praxi.

**doc. Mgr. Marek Káčer, PhD.:**

Diplomové práce:

**Tomáš Ilavský**: Právne a etické výzvy spojené s technológiou deepfake / Legal and Ethical Challenges Related to Deepfake Technology

**Anotácia**: Cieľom práce je preskúmanie potreby regulácie zameranej na technológiu deepfake. Autor práce skúma potrebu danej regulácie najmä poukázaním na potenciálne škody pre jednotlivcov a spoločnosť v prípade naďalej absentujúcej regulácie. Práca sa člení na štyri kapitoly. Prvá kapitola je zameraná na definíciu a samotný vývoj technológie deepfake. Druhá kapitola už skúma súčasné výzvy spojené s technológiou deepfake a potenciálne škody pre jednotlivca a spoločnosť bez právneho rámca zameraného na boj proti zneužitiu technológie deepfake. V poradí tretia kapitola je venovaná už existujúcim reguláciám vo svete, ktoré sa snažia riešiť výzvy spojené s technológiou deepfake a je preskúmaná ich samotná účinnosť. Štvrtá a zároveň posledná kapitola práce predpovedá budúci vývoj technológie deepfake a na základe získaných poznatkov z predošlých kapitol hľadá optimálne nastavenie regulácie tak, aby efektívne poskytovala ochranu a zároveň nezasahovala do vývoja a nových inovácií. Práca vychádza zo zahraničnej a domácej časopiseckej literatúry, odbornej literatúry zameranej na moderné informačné a komunikačné technológie a právnych predpisov viacerých krajín súvisiacich

s témou práce.

**Voľné témy diplomových prác na vypísanie do MAISu:**

**Názov: Militantná demokracia v podmienkach SR / Militant democracy in the realities of the Slovak Republic**

**Anotácia:** Práca na vybraných právnych inštitútoch kriticky analyzuje koncept militantnej demokracie z axiologického a utilitaristického hľadiska. Práca skúma, či a ako sa inštitúty militantnej demokracie uchytili v slovenskej právnej praxi a navrhuje vlastné riešenia, ako zlepšiť ochranu demokratického a právneho štátu v autokratizujúcej sa spoločnosti. Práca si vyžaduje uplatnenie multidisciplinárneho prístupu zloženého z historických, právnych a politologických disciplín.

**Názov**: Inštitucionálne zabezpečenie zahraničnej politiky SR / Instutitutional arrangement for the Slovak foreign policy

**Anotácia**: Práca kriticky analyzuje rozdelenie právomocí súvisiacich s výkonom zahraničnej politiky SR. Práca zisťuje, či a do akej miery existuje pri výkone zahraničnej politiky SR deľba moci medzi vrcholnými orgánmi štátnej moci, resp. či sa dá zahraničná politika vykonávať len z jedného mocenského centra. Práca kombinuje prvky právneho a politologického výskumu ako aj výskumu z oblasti zahraničných vzťahov.

**JUDr. Jakub Neumann, PhD.**

Bakalárske práce

**Terézia Mičianiková:** Moderné spôsoby cenzúry na sociálnych sieťach v dôsledku uplatňovania teórie “nepravdivých a nenávistných prejavov.” / Modern ways of cenzorship on social media nets as a result of applying the theory of “untruthful and hate speech.”

**Anotácia**: Práca sa zameriava na porovnanie právno-filozofického chápania slobody prejavu v Slovenskej republike a USA. Poukazuje na moderné spôsoby cenzúry na sociálnych sieťach spojené s verejnými prejavmi politikov, verejne činný osôb ale aj jednotlivca. Stručne analyzuje prípady uplatňovania teórie dezinformácií a “nenávistných prejavov” v kontraste so slobodu prejavu. Cieľom práce je zvýšiť povedomie o moderných spôsoboch cenzúry na sociálnych sieťach, ktoré sa skrývajú za ochranu slobody prejavu v rámci teórie “nepravdivých a nenávistných správ”.

**Martin Gašperec:** Najvyšší súd USA / Supreme Court of the United States

**Anotácia**: Záverečná práca sa zaoberá rozhodovacou činnosťou Najvyššieho súdu USA. Obsahom bakalárskej práce je vymedzenie Najvyššieho súdu USA, jeho história a štruktúra, význam a dôležitosť takéhoto súdu pre právny a demokratický štát. Rozoberá jeho prelomové rozhodnutia, ktoré ovplyvnili nie len americkú vnútroštátnu judikatúru ale aj celý svet, častokrát aj Ústavný súd SR. Je zameraná aj na kontroverzné rozhodnutia od zriadenia Najvyššieho súdu USA, ktoré sú ešte aj dnes témou odbornej a verejnej diskusie. Cieľom práce je objasniť tento fenomén amerického súdnictva v historickom kontexte ale aj v porovnaní s ústavnými a najvyššími súdmi iných demokratických a právnych štátov.

**Milan Bobek:** Amnestia a milosť / Amnesty and pardon

**Anotácia**: Práca sa venuje historickému vývoju právnej úpravy amnestie a milosti od vzniku Československej republiky až po súčasný platný stav v Slovenskej republike. Uvádza na porovnanie právnu úpravu platnú v zahraničí. Díva sa na amnestie a milosti z pohľadu morálnosti ich udeľovania a dôvodov, ktoré by boli hodné na ich zrušenie. Predstavuje tiež niektoré príklady z minulosti a ich dopad. Zároveň sa celkovo pokúša zhodnotiť význam a opodstatnenosť týchto inštitútov pre súčasnosť.

**Alexander Kundrát:** Právomoci prezidenta Slovenskej republiky pri menovaní členov vlády Slovenskej republiky / The powers of the President of the Slovak Republic in appointing members of the Government of the Slovak Republic

**Anotácia**: Práca sa zaoberá vzťahom vlády a prezidenta Slovenskej republiky, konkrétne vymenúvaním členov vlády do funkcií prezidentom. Približuje konkrétne prípady, v ktorých mali hlavy štátu výhrady voči navrhovaným kandidátom a skúma, či bolo ich konanie v rozpore s ústavou alebo nie. Taktiež sa venuje porovnaniu ústavnej úpravy danej problematiky v rámci Slovenskej republiky s úpravou v Českej republike. Cieľom práce je vymedziť podmienky, za ktorých prezident môže nevymenovať navrhnutú osobu na ministerský post.

**JUDr. Jakub Neumann, PhD.**

Diplomové práce

**Tomáš Močko:** Úradnícka vláda v podmienkach Slovenskej republiky / A Caretaker Government in the Slovak Republic

**Anotácia**: Diplomová práca sa bude zameriavať na problematiku menovania vlády prezidentom SR v prípade, ak sa jedná o vládu, ktorá nevzišla priamo z výsledkov parlamentných volieb. Autor zhodnotí ústavnoprávnu legitimitu takejto vlády a pokúsi sa načrtnúť jednotlivé ústavné limity, ktorými je prezident v podmienkach SR pri menovaní takejto vlády viazaný, keďže je povinný zachovávať riadny chod ústavných orgánov. Pozrie sa na to, kedy by menovanie takejto vlády, za súčasnej právnej úpravy, už prekračovalo zákonnosť resp. ústavnosť a odpovie na otázku, či môže prezident za predsedu takejto vlády vymenovať kohokoľvek. Predostrie rovnako návrhy de lege ferenda, ktoré by bolo vhodné implementovať na zabezpečenie väčšej právnej istoty pri takomto postupe.

**Sabina Alvarez:** Koncept obranyschopnej demokracie v podmienkach Slovenskej republiky / The Concept of Militant Democracy in the Slovak Republic

**Anotácia**: Práca sa bude venovať konkrétnym prostriedkom obrany demokracie a ich dostatočnosti v kontexte Slovenskej republiky. Pozornosť bude zameraná predovšetkým na možnosti rozpúšťania politických strán, ako aj na konanie generálneho prokurátora týkajúce sa rozpúšťania strán. Autorka v práci podrobí kritickej analýze konkrétne prípady využitia a súdnu prax. Cieľom práce je navrhnúť možné legislatívnym zmenám, ktoré by zvýšili obranyschopnosť demokracie na Slovensku pred extrémistickými prejavmi.

**Viktória Kološtová:** Politicko-právne dôsledky demisie a vyslovenia nedôvery vláde SR / Political and legal consequences of the resignation and the vote of no confidence in the Government of the Slovak Republic

**Anotácia**: Diplomová práca sa venuje podrobnej analýze politických a právnych dôsledkov, ktoré nastávajú v prípade, kedy funkčné obdobie vlády končí skôr ako je to v ústavnom systéme Slovenskej republiky predpokladané článkom 17 Ústavy, a teda, že vláda vykonáva svoju funkciu až do utvorenia novej vlády. Práca sa zameriava na problematiku demisie vlády pred skončením jej funkčného obdobia a tiež na vyslovenie nedôvery vláde národnou radou. Dôraz bude pritom kladený aj na politicko-právne dôsledky súvisiace s týmito inštitútmi, a to najmä na predčasné voľby a úradnícku vládu.

**Mgr. Katarína Kuklová, PhD.**

Bakalárske práce:

**Romana Hudeczková**: Právo na smrť / The Right to Die

**Anotácia**: Práca sa venuje problematike eutanázie a možnostiam dôstojnej smrti. S poukazom na prax v iných štátoch a rozhodovaciu činnosť sa snaží prezentovať možnosti práva na smrť ako súčasť ľudskoprávnych štandardov.

**Steinová Rebeka Mária**: Reakcia a implementácia Slovenskej republiky na judikatúru Európskeho súdu pre ľudské práva týkajúce sa článku 14 / Reaction and implementation of Slovak Republic to case law of European Court of Human Rights regarding Article 14

**Anotácia**: Práca sa zameriava na tému diskriminácie v kontexte rozhodovacej činnosti ESĽP. Cieľom bakalárskej práce je analyzovať dodržiavanie ľudskoprávnych štandardov v Slovenskej republike v problematike diskriminácie.

**Alžbeta Révayová**- Porušovanie práv národnostných menšín na Slovensku po roku 1989 / Infringement of the rights of national minorities in Slovakia after the year 1989

**Anotácia**: Bakalárska práca sa zameriava na postavenie národnostných menších na území Slovenska od roku 1989 až po súčasnosť. Cieľom práce je vytvoriť ucelenejší pohľad na postavenie a rozsah práv národnostných menších v slovenských podmienkach a zamerať sa možnosti ochrany práv tejto skupiny do budúcna.

**Natália Hupková**: Rodovo podmienené a domáce násilie /Gender-based violence and Domestic violence

**Anotácia**: Bakalárska práca sa venuje téme rodovo podmieneného a domáceho násilia. V prvej časti sa venuje práca základným pojmom a charakteristike rodovo podmieneného a domáceho násilia. Ďalej sa zaoberá právnou úpravou na Slovensku a okolitých krajinách. Práca mapuje dôvody, prečo ženy ostávajú v násilnom prostredí.

**Kontšek Filip**: Práva LGBT komunity na Slovensku /The rights of the LGBT community in Slovakia

**Anotácia**: Práca sa bude zaoberať problematikou ľudských práv, a to konkrétne práv LGBT komunity v Slovenskej republike. V práci sa bude analyzovať právna úprava, ktorá upravuje oblasti ako sú manželstvo, adopcia a pracovné právo.

**Voľná téma bakalárskej práce na vypísanie do MAISu:**

Aktuálna situácia transrodových ľudí na Slovensku/ The present situation of transgender people in Slovakia

**Anotácia**: Práca sa venuje postaveniu transrodových ľudí v podmienkach Slovenskej republiky, mapuje právnu úpravu rodovej identity a procesu uznania rodu v rámci Slovenska. Bakalárska práca vychádza aj z analýzy relevantnej judikatúry ESĽP týkajúcej sa uznávania rodu.

**Mgr. Katarína Kuklová, PhD.**

Diplomové práce:

**Ivana Borovičková**: Nenávistné prejavy na internete/ Hate speech on the Internet

Anotácia: Diplomová práca rieši problematiku ústavnoprávnej úpravy nenávistných prejav. Cieľom

práce je poukázať na limity slobody prejavu, konkrétne pokiaľ prejav porušuje ľudské práva iných osôb.

Text v jednotlivých častiach bližšie analyzuje jednotlivé charakteristiky nenávistných prejav, pričom sa

opiera o rozhodovaciu činnosť najvyšších súdov. V neposlednom rade sa diplomová zameriava aj

otázky zodpovednosti za nenávistné prejavy na rôznych fórach a sociálnej sieti.

**Katarína Hargašová**: Nerovnosť práv LGBTI+ v podmienkach Slovenskej republiky /Inequality of rights LGBTI+ in Slovak republic

Anotácia: Diplomová práca rieši problematiku postavenia a práv LGBTI+ komunity na Slovensku. Cieľom práce je zmapovať štandard práv LGBTI+ komunity v slovenských podmienkach, v kontraste so štandardami iných krajín ako aj svetle rozhodovacej činnosti ESĽP.